Ritratt Oriġinali: Newsbook.com.mt .td_uid_2_60410a2b198d0_rand.td-a-rec-img{text-align:left}.td_uid_2_60410a2b198d0_rand.td-a-rec-img img{margin:0 auto 0 0} Read in English . L-Għaqda mhux Governattiva Repubblika qiegħda titlob għar-riżenja tal-Ispeaker Anġlu Farrugia minħabba d-deċiżjoni li ħa dwar ir-rapport tal-Kummissarju tal-Istandards fil-Ħajja pubblika fil-każ tal-ġurnalisti li ġew imsakkra f'Kastilja. L-ispekaer kien ta' ruling li dan jiġi rrifjuatat. Repubblika qalet li, 'l-Ispeaker eċċeda l-poteri tiegħu skont il-liġi u ħa sehem b'mod prominenti f'attentat biex tiġi imminata istituzzjoni mwaqqfa b'liġi biex tassigura standards etiċi fil-ħajja pubblika.' Fi stqarrija l-għaqda kompliet li l-Ispeaker Anġlu Farrugia aġixxa biex tinżamm sigrieta investigazzjoni li saret skont il-liġi għal raġunjiet partiġġjani u biex ikun protett l-eks Prim Ministru Joseph Muscat. Repubblika qalet li l-aġir tal-Ispeaker imur kontra l-etika. Komplew li t-twiddiba tal-Kummissarju George Hyzler lill-Ispeaker Anġlu Farrugia hi kategorika u ma tħalli l-ebda lok għal dubju u żiedu li l-pożizzjoni ta' Farrugia hija intenibbli. L-Ispeaker jaqbel li r-rapport dwar il-ġurnalisti miżmuma f'Kastilja m'għandux jiġi diskuss Il-PN jitlob li jiġi rivedut ir-ruling tal-Ispeaker dwar ir-rapport ta' Hyzler Il-Partit Nazzjonalista ppreżenta mozzjoni li fiha talab li tkun riveduta d-deċiżjoni tal-Ispeaker dwar li l-Kummissarju għall-Istandards fil-Ħajja Pubblika ma kellux jinvestiga każ li seħħ fid-29 ta' Novembru 2019 meta numru ta' ġurnalisti ġew imsakkra f'Kastilja. Il-Partit Nazzjonalista qal li r-rapport sab li kien hemm ksur mill-eks Prim Ministru Joseph Muscat ta' artiklu 4.9 u 5.8 tal-kodiċi tal-etika. Fi stqarrija l-Partit Nazzjonalista spjega li r-ruling tal-Ispeaker biex ir-rapport tal-Kummissarju tal-Istandards jiġi rrifjutat qiegħed iġib fix-xejn il-funzjonijiet, is-setgħat u l-obbligi tal-Kummissarju għall-Istandards fil-Ħajja Pubblika kif ukoll tal-Kumitat Permanenti dwar Standards fil-Ħajja Pubblika. L-Oppożizzjoni kompliet tisħaq li l-Ispeaker m'għandux is-setgħa li permezz ta' ruling jagħti interpretazzjoni dwar id-disposizzjonijiet tal-Att dwar l-Istandards fil-Ħajja Pubblika. Żiedu li l-Ispeaker m'għandux is-setgħa li b'ruling jiddeċiedi dwar il-validità ta' rapport imħejji mill-Kummissarju għall-Istandards fil-Ħajja Pubblika jew jekk il-Kummissarju aġixxiex skont l-Att dwar Standards fil-Ħajja Pubblika. L-Oppożizzjoni temmet li r-ruling li ngħata juri li l-ogħla istituzzjoni fil-pajjiż, il-Parlament qiegħda tirrenja impunita' istituzzjonalizzata u qed tikkawża ħsara kbira għad-demokrazija u s-saltna tad-dritt fil-gżejjer Maltin. Din l-istqarrija ġiet irrifmata mill-Kelliem għall-Ġustizzja u Membru tal-Kumitat Permanenti dwar Standards fil-Ħajja Pubblika Karol Aquilina u mill-Kelliem għad-Drittijiet Umani u l-Governanza Tajba u Membru tal-Kumitat Permanenti dwar Standards fil-Ħajja Pubblika Therese Comodini Cachia. Filmat: Ġurnalisti jipprotestaw bil-qawwa f'Kastilja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60410a2b19cca_rand.td-a-rec-img{text-align:left}.td_uid_3_60410a2b19cca_rand.td-a-rec-img img{margin:0 auto 0 0}